Zakonom o strancima  („Službeni list CG“, br. 12/18, 3/19 i 2019 i 86/2022), regulisan zakoniti boravak stranaca u Crnoj Gori, da se u skladu sa istim uređuju  uslovi za ulazak, izlazak, kretanje, boravak i rad stranaca u Crnoj Gori. Boravak stranca u Crnoj Gori, u smislu ovog zakona, je: boravak do 90 dana, **privremeni boravak** i stalni boravak.

Dakle u skladu sa Zakonom o strancima, Ministarstvo unutrašnjih poslova,  izdaje  dozvolu za privremeni boravak i rad kao jedan dokument u svrhu boravka i zapošljavanja stranaca, nakon što stranac u skladu sa uredbom o viznom režimu, u skladu sa zakonom uđe u zemlju i aplicira za privremeni boravak/ privremeni boravak i rad po nekom od pravnih osnova propisanim Zakonom o strancima.

Zakonom o strancima   je propisano da Ministarstvo unutrašnjih poslova **odobrava privremeni boravak** **sa rokom važenja do jedne godine**, a zahtjev za izdavanje dozvole za privremeni boravak stranac podnosi lično Ministarstvu u mjestu boravka.

Prema odredbi člana 38 Zakona o strancima privremeni boravak može se odobriti strancu koji namjerava da boravi u Crnoj Gori duže od 90 dana, radi:

1) spajanja porodice;

2) školovanja;

3) učešća u programima međunarodne razmjene učenika i studenata ili drugim programima mladih;

4) specijalizacije, stručnog osposobljavanja ili praktične obuke stranaca;

5) naučno-istraživačkog rada;

6) liječenja;

7) humanitarnih razloga;

8) korišćenja i raspolaganja pravom na nepokretnosti koju posjeduje u Crnoj Gori;

9) obavljanja vjerske službe;

10) obavljanja volonterskog rada u okviru Evropske volonterske službe;

11) boravka lica bez državljanstva;

12)rada (pod radom se porazumijeva zapošljavane, sezonsko zapošljavanje i rad upućenog radnika);

12a) boravak digitalnog nomada i

13) u drugim slučajevima u skladu sa zakonom i međunarodnim ugovorom (strancu koji po međunarodnom pravu uživa privilegije i imunitet može se izdati dozvola za privremeni boravak i rad ako je to uređeno međunarodnim ugovorom).

Strancu se može izdati dozvola za privremeni boravak, ako: ima sredstva za izdržavanje, ima obezbijeđen smještaj, ima zdravstveno osiguranje, ima važeću stranu putnu ispravu ili ličnu kartu koju mu je izdao nadležni organ druge države, čiji rok važenja mora biti najmanje tri mjeseca duži od roka na koji se odobrava boravak ili putnu ispravu za lice bez državljanstva, ako mu nije izrečena zabrana ulaska i boravka u Crnoj Gori, u Crnoj Gori nije pravosnažno osuđen na bezuslovnu kaznu zatvora u trajanju dužem od šest mjeseci za krivično djelo za koje se goni po službenoj dužnosti ili su prestale pravne posljedice osude**,** u državi porijekla nije pravosnažno osuđen na bezuslovnu kaznu zatvora u trajanju dužem od šest mjeseci za krivično djelo za koje se goni po službenoj dužnosti ili su prestale pravne posljedice osude, ne postoje smetnje iz razloga nacionalne bezbjednosti, odnosno unutrašnje bezbjednosti ili javnog zdravlja i priloži dokaz o opravdanosti zahtjeva za izdavanje dozvole.

Kada je riječ o **stalnom boravku članom 86 Zakona o strancima** („Službeni list CG“, br. 12/18, 3/19 i 86/22) propisano je da se dozvola za stalni boravak može izdati strancu koji je do dana podnošenja zahtjeva za izdavanje dozvole zakonito boravio u Crnoj Gori neprekidno pet godina na osnovu odobrenog privremenog boravka.

Strancu se može izdati dozvola za stalni boravak, ako:

1. ima važeću stranu putnu ispravu, odnosno putnu ispravu za lice bez državljanstva;
2. ima stalna, redovna i dovoljna sredstva za izdržavanje;

3) ima zdravstveno osiguranje;

4) ima obezbijeđen smještaj;

5) ima znanje crnogorskog jezika u mjeri koja omogućava osnovnu komunikaciju.

Zahtjev za izdavanje dozvole za stalni boravak stranac podnosi lično Ministarstvu u mjestu boravka, na propisanom obrascu.